สหประชาชาติเห็นชอบในการใช้มาตรการใหม่ๆ ปราบปรามการทำทารุณกรรมทางเพศต่อสรี และเด็ก
คณะมนตรีความมั่นคงแห่งสหประชาชาติ เห็นชอบญัตติที่ให้นำมาตรการใหม่ๆ มาใช้ปราบการทำทารุณกรรมทางเพศต่อสตรี และเด็ก ในสถานการณ์ที่มีการสู้ร
รัฐมนตรีว่าการกระทรวงการต่างประเทศอเมริกันฮิลลารี คลิ้นตันเป็นประธานในการประชุม ซึ่งมีขึ้นในวันสุดท้ายของการที่สหรัฐ ทำหน้าที่เป็นประธานของคณะมนตรีความมั่นคงแห่งสหประชาชาติ รัฐมนตรีว่าการกระทรวงการต่างประเทศอเมริกันฮิลลารี คลิ้นตัน กล่าวว่าระหว่างที่ท่านเดินทางเยือนแอฟริกาในเดือนกรกฎาคมท่านพบผู้ที่โดนทำทารุณกรรมทางเพศ ในจังหวัดทางภาคตะวันออกของสาธารณรัฐประชาธิปไตยคองโกในประเทศดังกล่าวมีรายงานว่ามีผู้ถูกข่มขืนกระทำชำเราเดือนละหนึ่งพันหนึ่งร้อยกว่าราย รัฐมนตรีว่าการกระทรวงการต่างประเทศอเมริกันฮิลลารี คลิ้นตัน กล่าวไว้ตอนนี้ว่า "ความเสียหายทางกาย และด้านอารมณ์ความรู้สึกที่เกิดแก่สตรีแต่ละรายและคนในครอบครัวของพวกเขาอันเนื่องมาจากการประทุษร้ายดังกล่าว และที่เกิดต่อสังคมนั้นเป็นเรื่องสุดที่จะกล่าวพรรณนาได้การทำทารุณกรรมทางเพศดังกล่าวซึ่งทำในลักษณะของการหมดความเป็นมนุษย์นี้ มิได้ทำให้ปัจเจกชนเดี่ยวๆครอบครัวเดี่ยวๆ หมู่บ้านเดี่ยวๆ หรือกลุ่มเดี่ยวๆ โศรกเศร้ารันทดเท่านั้น แต่ยังเป็นเสมือนการฉีกเส้นใยที่เชื่อมโยงเราในฐานะเป็นมนุษย์ด้วยกันเรื่องดังกล่าวเป็นอันตรายต่อครอบครัว และประชาคม ลิดรอนเสถียรภาพของสังคม และทางการเมืองและบ่อนเซาะความก้าวหน้าทางเศรษฐกิจเราจำต้องเข้าใจว่าเรื่องดังกล่าว ฉุดเราไว้ไม่ให้ก้าวหน้าไป" ท่านรัฐมนตรีว่าการกระทรวงการต่างประเทศอเมริกันฮิลลารี คลิ้นตัน กล่าวต่อไปว่า ทั้งๆ ที่คณะมนตรีความมั่นคงแห่งสหประชาชาติ ผ่านญัตติต่อต้านมาแล้วสองฉบับก่อนหน้านี้แต่การกระทำทารุณกรรมทางเพศ ในสถานการณ์ที่เกิดการสู้รบนั้นหาได้ส่างซาลงไปไม่และในบางกรณี พฤติการณ์ดังกล่าวเกิดมากขึ้นเสียด้วยซ้ำไป ท่านรัฐมนตรีตั้งข้อสังเกตว่ามติใหม่หมายเลข1888 มีจุดมุ่งหมายที่จะให้สหประชาชาติ และประเทศที่เป็นภาคีมีมาตรการใหม่ๆ สำหรับป้องกันการกระทำทารุณกรรมทางเพศและยุติการที่ผู้กระทำจะหนีลอยนวลไป และว่ามติดังกล่าว ขอให้เลขาธิการสหประชาชาติแต่งตั้งผู้แทนพิเศษเพื่อเป็นแกนนำประสานงานและสนับสนุนส่งเสริมเรื่องความเพียรพยายาม ที่จะทำให้การทำทารุณกรรมทางเพศยุติลงอีกทั้งมติดังกล่าวยังขอให้เลขาธิการสหประชาชาติ ส่งคณะผู้เชี่ยวชาญไปทำงานร่วมกับรัฐบาลต่างๆอย่างรวดเร็วเพื่อทำให้การปกครองตามตัวบทกฎหมายทวีความเข้มแข็งยิ่งขึ้นแก้ไขเรื่องการปล่อยให้ผู้กระทำผิดลอยนวล และเพิ่มความรับผิดชอบมติฉบับนั้นยังระบุถึงวิสัยที่อาจจะมีการคว่ำบาตร ด้วยว่ามติดังกล่าว ขอให้คณะกรรมการเกี่ยวกับการคว่ำบาตรของคณะมนตรีความมั่นคงแห่งสหประชาชาติพิจารณาแบบแผนของการกระทำทารุณกรรมทางเพศ เมื่อจะนำการคว่ำบาตรมาใช้หรือมุ่งเป้าไปที่การจะคว่ำบาตร ตามข้อมูลสถิติของสหประชาชาติระหว่างที่มีการสังหารล้างเผ่าพันธุ์ ในระวันด้าในช่วงคริสต์ศักราช 1990สตรีโดนข่มขืนกระทำชำเรา ราวห้าแสนราย ระหว่างการสู้รบกันนานสิบปีในเซียร่าเลโอนนั้น สตรีโดนข่มขืนกระทำชำเราราวหกหมื่นสี่พันราย และในทุกวันนี้สตรีนับพันๆ รายในเขตดาร์โฟร์และสาธารณรัฐประชาธิปไตยคองโก ประสพเคราะห์กรรมแบบเดียวกันแต่ปัญหานี้มิได้จำกัดวงอยู่แค่ในแอฟริกา การข่มขืนกระทำชำเรา ยังได้รับการนำไปใช้เป็นเครื่องมือในการทำสงครามในประเทศทางแหลมบอลข่านพม่า และศรีลังกาด้วย กลุ่มสนับสนุนสิทธิมนุษยชนต่างๆ ที่เคยวิพากษ์ตำหนิสหประชาชาติและคณะมนตรีความมั่นคงว่ายังดำเนินงานคุ้มครองสตรี เพื่อให้พ้นจากการทำทารุณกรรมแบบนั้นยังไม่พอพากันแสดงความยินดีต้อนรับมติฉบับนั้น และเร่งเร้าเลขาธิการสหประชาชาติ ให้แต่งตั้งผู้แทนพิเศษโดยเร็ว